Ouers, moenie oor klein jakkalsies wroeg tydens Covid-19-krisis - Corona Krisissentrum
Tuis / COVID-19 / Ouers, moenie oor klein jakkalsies wroeg tydens Covid-19-krisis
Ouers, moenie oor klein jakkalsies wroeg tydens Covid-19-krisis
Die koronavirus (COVID-19)-pandemie het gesinslewe wêreldwyd op sy kop gekeer. Skole wat gesluit is, werk van die huis af, fisiese distansiëring en inperking … vir enigeen is dit baie om te navigeer, maar veral vir ouers.
Wanneer jy werk en ouerskap onder hierdie omstandighede moet balanseer, is dit onvermydelik dat jy hier en daar die bal sal laat val. Maar, sê dr Alice Boyer, hierdie ongelukkies voel vir perfeksionistiese ouers soos 'n emosionele byesteek.
Dr Boyes is 'n kliniese sielkundige en die skrywer van The Healthy Mind Toolkit en The Anxiety Toolkit.
"Vir perfeksioniste gee foute aanleiding tot angs en skud dit hulle sin van identiteit," verduidelik Boyes. "Herinneringe aan foute in die verlede doem in die gedagte op lank na die gebeure, en dit kan ouers laat voel asof hulle volslae misluk in hulle rolle."
Terwyl dit prysenswaardig is om in hulle rolle na uitnemendheid te strewe kan obsessie oor 'foute' meer kwaad as goed doen.
Boyes verduidelik dat foute twee soorte gevolge het. Eerstens is daar werklike gevolge. Sy voeg egter by dat wanneer 'n fout 'n objektiewe gevolg het, dit waarskynlik klein of matig sal wees. Beduidende reperkussies is baie min. Daarbenewens is mense simpatiek tydens hierdie ongekende en uitdagende tyd.
Die tweede soort gevolge is die sielkundige gevolge van foute. Vir perfeksioniste bestaan daar nie so iets soos 'n 'klein' foutjie nie. "As jy 'n perfeksionis is, ontlok foute kras self-kritiek en indringende nabetragting."
Angstige perfeksioniste veral, is dikwels geneig om katastrofiese foute te maak, soos om hulleself in te dink oor hoe hulle hulle werk gaan verloor of hoe hulle kinders nie hulle graad gaan slaag nie.
Baie van die druk wat ouers tans voel, is intern, voeg Boyes by. Dit is onmoontlik om perfek te wees, maar veral onmoontlik tydens die Covid-19-krisis. Dit is ook nie nodig nie.
Om interne spanning te versag, beveel huweliksraadgewer Deborah Parker aan dat ouers in skofte werk, en beurte maak om toesig oor die kinders te hou, elke dag tyd maak om te gesels en na mekaar se kwessies te luister, in 'n vertrek ver van die kinders af.
In plaas daarvan om te bekommer dat kinders nie genoeg skoolwerk doen nie, moet ouers die gedwonge inperking sien as 'n geleentheid vir 'n bietjie kind-geleide, geïndividualiseerde leer, sê Nerys Hughes, kliniese direkteur van Whole Child Therapy. "Ek sal vir die kinders sê: Kom ons skryf al die dinge neer wat julle in hierdie tyd kan gebruik om te leer, te doen en te ervaar. Vra hulle dan elke oggend om 'n skedule saam te stel, bestaande uit daardie dinge."
Hughes voeg by dat kinders en tieners ook 'n paar "vry dae" toegelaat moet word om te doen net wat hulle wil. Op hierdie wyse, sê sy, mag hulle meer gewillig wees om op ander dae 'n meer gestruktureerde opvoedkundige benadering te volg.
Een manier waarop ouers self jong kinders kan help om produktief te voel terwyl hulle tuis is, is om hulle toe te laat om te help met die huiswerk of kosmaak. "Dit maak nie saak of die volvoering kurrikulumgebaseerd is al dan nie," verduidelik Hughes. "Dit kan wees om te leer hoe om vir Mamma 'n koppie tee te maak, pasta in 'n bord te pak of 'n prentjie te teken vir iemand sodat hulle verbind voel aan die mense wat hulle mis. Selfs al word die geskenk nooit gegee nie omdat hulle self-geïsoleerd is, het die kind in daardie oomblik die konneksie gevoel."